Document ID: 32003R1966

Kommissionens forordning (EF) nr. 1966/2003
af 7. november 2003
om ændring af forordning (EF) nr. 834/95 om tarifering af visse varer i den kombinerede nomenklatur
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif(1), senest ændret ved Kommissionens forordning (EF) nr. 1789/2003(2), særlig artikel 9, stk. 1, og
ud fra følgende betragtninger:
(1) I Kommissionens forordning (EF) nr. 834/95 af 12. april 1995 om tariferingen af visse varer i den kombinerede nomenklatur(3) er der fastlagt bestemmelser om tariferingen i den kombinerede nomenklatur af en vare fremstillet af trikotage.
(2) I sin dom i de forenede sager C-260/00 til C-263/00(4) om tariferingen af knæbandager og andre bandager har De Europæiske Fællesskabers Domstol trukket en grænse mellem almindelige former for bandage, der tjener et almindeligt formål, og bandageformer, der er udformet til at tjene et særligt medicinsk formål og derfor tariferes i pos. 9021 i den kombinerede nomenklatur.
(3) Til sikring af ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, er det nødvendigt at anføre begrundelsen for tariferingen af den vare, der er nævnt i bilaget til Kommissionens forordning (EF) nr. 834/95, for at klarlægge, hvorfor den tariferede vare er en almindelig form for knæbandage.
(4) De i denne forordning fastsatte foranstaltninger er i overensstemmelse med udtalelse fra Toldkodeksudvalget -
UDSTEDT FØLGENDE FORORDNING:
Artikel 1
Efter første afsnit i kolonne 3 (begrundelse) i bilaget til Kommissionens forordning (EF) nr. 834/95 indføjes følgende andet afsnit.
"Det er udelukket at tarifere varen som ortopædisk artikel i pos. 9021, fordi hængslerne ikke kan reguleres efter et særligt handicap hos en patient. Desuden udviser varen ikke en høj grad af præcision.
Derfor er varen en almindelig bandage til almindelig brug og tjener ikke et særligt medicinsk formål.
At varen reguleres omkring benet med to burrebånd, tjener ikke et særligt medicinsk formål, fordi burrebåndene kun holder knæbindet på plads."
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 7. november 2003.

Labels: 0
3